שלג יורד ברמת הגולן ואין תקופה יפה יותר מזו לטייל, להנות, לנפוש, לבלות בזוג, לקחת את המשפחה או חברים איך שאתם אוהבים. בואו, עלו לרמת הגולן לעין זיוון, מבטיחה לכם שתיהנו מכל דקה.
בתיירות עין זיוון, הסתיימה בימים אלו השקעה מסיבית בחזות מתחם התיירות וגאים להציג מבצע חורפי משתלם ביותר בו השלג שמכסה את החרמון כלול במחיר הלינה. החורף והשלג שעוטפים כרגע את הקיבוץ הם המתאימים ביותר לחופשה מגוונת בעין זיוון. מגוון אפשרויות לינה מבקתת עץ יוקרתית, מפנקת ומאובזרת בסאונה פרטית, ג'קוזי זוגי, ארוחת בוקר מפנקת בחדר אוכל חדיש, אפשרות להזמנת עיסוי מפנק בחדר ומה לא! חדרי אירוח נעימים לזוג או לזוג + 2 ילדים במחירים זולים יותר וחאן בלב הבוסתן לצעירים ולמחפשים נופש אחר.
מחיר לזוג ללילה אחד באמצע השבוע: 445 ₪ כולל מע"מ. לינה וארוחת בוקר ושני כרטיסי כניסה לאתר החרמון. תוספת לילד בחדר הורים 125 ₪ כולל כרטיס כניסה לאתר החרמון.
מחיר לזוג בסוף שבוע 2 לילות: 999 ₪ כולל מע"מ. לינה וארוחת בוקר ושני כרטיסי כניסה לאתר החרמון. תוספת לילד בחדר ההורים הורים 225 ₪ כולל כרטיס כניסה לאתר החרמון.
במרחק שתי פסיעות מהחדר תוכלו ליהנות מסדנת שוקולד או סיור מודרך במרכז המבקרים 'דה קרינה', כוס קפה משובח וטעימה ממבחר פרליני הבית (מומלץ להביא הביתה למשפחה).
קרינה צ'פלינסקי, שוקולטיירית הבית , דור שלישי למשפחת יצרני שוקולד מארגנטינה. לפני קצת פחות ממאה שנה, סבא של קרינה ברח מאירופה והגיע לארגנטינה, שם המשיך במקצועו ופתח מפעל ביתי קטן, אשר עם השנים התפתח וגדל. אבא של קרינה המשיך לפתח את העסק המשפחתי, עד למפעל אשר העסיק יותר ממאה עובדים. הם אף פעם לא זנחו את שיטות הייצור הידניות אשר הסבא הביא מאירופה. קרינה ובעלה יחד עם ילדיהם עלו לארץ לפני 11 שנה והקימו את ביתם בלב אזור הררי, שליו ורגוע, עין זיוון שבגולן. בשבילם זו היא הגשמת חלום של איכות חיים וחלוציות. שם, החליטו להמשיך את המסורת המשפחתית ולפתוח שוקולטריה מיוחדת במינה.
בדה קרינה נמשכת המסורת, מייצרים את השוקולדים, בעבודת יד, בקפדנות ומקצועיות, בשילוב מסורת והשפעות דרום אמריקיות.
במקום מרכז מבקרים בו מתקיימים סיורים מודרכים וסדנאות שוקולד לילדים ולמבוגרים, בית קפה מרווח ונעים וחנות מוצרי החברה, שלל מארזי שי לכל מטרה.
צמוד לשם, מרכז מבקרים חדש של יקב בהט, עוד הזדמנות לסייסטה נעימה וטעימה ממגוון היינות שיש ליקב להציע. ללמוד את תהליך הפקת היין וכמובן סדנה ופעילות נחמדה לילדים.
אם האנרגיות והאוויר הקר ממש יעשו לכם חשק לצאת לטיול בשטח, מרחק עוד פסיעות תוכלו להזמין אצל תמי מהמשרד טיול שטח על טומקאר. טרקטורוני עין זיוון מתמחים בטיולי טומקאר ברחבי צפון הגולן, בעמק קונטירה המרהיב ביופיו ואף להגיע לנקודת הגבול עם סוריה בבית המטכ"ל הסורי הנטוש, דרך כרמי הענבים, ומטעי התפוח והדובדבן הנמצאים בתרדמת החורף, או טיול סוסים אל יער האלונים הסובב את עין זיוון. נופי הגולן מרהיבים בתקופה זו של השנה, החרמון הלבן מביט מכל פינה.
מסלולי הטומקאר יוצאים מעין זיוון לעמק קונייטרה בואכה מעבר הגבול עם סוריה דרך יער האלונים על מורדות אביטל, כרמי היין ומטעי הפרי. בדרך הסברים מרתקים על הטבע שסביבכם, התופעות הוולקניות ואולי גם אם יתמזל מזלכם תצפו בחיות הבר החיות באיזור. הטיול מתבצע בטומקארים בעלי 4 מקומות עם ילדים מגיל חצי שנה וכמובן בנהיגה עצמית בליווי מדריכים מנוסים ( יש להציג רישיון נהיגה בתוקף ).
לטיולי הטומקאר יש שלושה מסלולים לבחירתכם. סיור הדגל – כשעה וחצי, טיול בעקבות לוחמים – כשעתיים וחצי וספארי לילה / יום – כשעתיים עד שלוש שעות.
וכמובן, לאחר פעילות ענפה כזאת מגיע הרגע שבו אנו רוצים לפנק ולהתפנק. ו…כן, גם לפינוק הזה חשבו שם, ב"עין זיוון" ונקרא "עולם המגע". "עולם המגע" הוקם בשנת 2003 ע"י אולה נוטי, תושבת הקיבוץ, מטפלת מוסמכת בתרפיות מגע, בוגרת מכללת רידמן, מספקת שירותים של טיפולים מקצועיים לקהל לקוחות הפרטי וללקוחות עסקיים. במתחמי טיפולים שלהם קיים מגוון רחב של טיפולי מגע מ – 10 דקות לכול משתתף ועד שעת טיפול מלאה.
חוויה נהדרת ומרגיעה במחיר שווה לכל נפש ונע סביב 200 ₪ לשעת מטפל.
בסביבת הקיבוץ – מגוון מסלולי הליכה, מסלול חדש שהוכשר לאחרונה הוא "עין מוקש" או בשמו החדש "עין זיוון".
בעין זיוון תוכלו גם ליהנות מארוחת ערב משובחת "בבית של אביבה", אביבה מארחת בביתה והטעמים מדהימים.
בקרוב יחנך בעין זיוון הפארק הוולקני, אטרקציה תיירות ולימודית מיוחדת במינה, הממחישה באמצעים פירוטכנים את הפעילות הוולקנית שהתרחשה בגולן במהלך ההיסטוריה ואין ספק שיהפוך לאטרקציה ארצית. יוזם הרעיון הוא ד"ר דורון מור, שיצר את הפארק ובו המבקרים למדים ו"רואים" את התופעות הוולקניות הייחודיות לגולן. לאחר תהליך ארוך של תכנון וביצוע, הוא נפתח למבקרים. המגיעים לפארק יוכלו לסייר רגלית במסלול מעגלי משולט, הכולל הסברים ודגמים על כל תופעה במקום וכן באופן כללי על תופעות וולקניות. הפארק תוכנן כאטרקציה תיירותית וחינוכית, כשמשחק האורות והאמצעים הפירוטכנים משולבים בגבעות הוולקניות שלו, מושכים את עיניי המסתכל ובלילה מופעלת התאורה המרהיבה היוצרת מראה בלתי נשכח.